CELEX: 62020TN0513
Language: lt
Date: 2020-08-14 00:00:00
Title: Byla T-513/20: 2020 m. rugpjūčio 14 d. pareikštas ieškinys byloje Asempre / Komisija

28.9.2020   
            
            
               LT
            
            
               Europos Sąjungos oficialusis leidinys
            
            
               C 320/32
            
         
      2020 m. rugpjūčio 14 d. pareikštas ieškinys byloje Asempre / Komisija
      
      (Byla T-513/20)
      (2020/C 320/64)
      Proceso kalba: ispanų
      
         Šalys
      
      
         Ieškovė: Asociación Profesional de Empresas de Reparto y Manipulado de Correspondencia (Asempre) (Madridas, Ispanija), atstovaujama advokatų J. Piqueras Ruiz, I. Igartua Arregui ir M. Troncoso Ferrer,
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. gegužės 14 d. Europos Komisijos sprendimą C(2020) 3108 final dėl valstybės pagalbos SA.50872 (2020/NN) – Kompensacija Correos pagal įsipareigojimą teikti universaliąsias paslaugas 2011–2020 m.; ir
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šis ieškinys pateiktas dėl 2020 m. gegužės 14 d. Europos Komisijos sprendimo C(2020) 3108 final dėl valstybės pagalbos SA.50872 (2020/NN) – Kompensacija Correos pagal įsipareigojimą teikti universaliąsias paslaugas 2011–2020 m., kuriuo Komisija, inter alia, nusprendė, kad kompensacija už viešąją paslaugą Correos 2011–2020 m. yra neteisėta valstybės pagalba, kaip tai suprantama pagal SESV 107 straipsnio 1 dalį, tačiau vis dėlto suderinama su SESV 106 straipsnio 2 dalį.
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas akivaizdžia vertinimo klaida.
                  
                              —
                           
                           
                              Ieškovė teigia, kad Komisija klaidingai manė, kad analizuojamu laikotarpiu valstybės sumokėtos kompensacijos dalis turėtų būti priskirta laikotarpiui iki 2011 m., konkrečiau, laikotarpiui nuo 2007 m. iki 2010 m. Jei teigiama, kad atitinkamas biudžeto punktas atitinka Correos teiktą universaliąją viešąją paslaugą 2008, 2009 ar 2010 m., todėl jis turėtų būti laikomas tiems laikotarpiams priskirta pagalba, o tai turėjo būti nurodyta biudžeto kodekse, pradžioje įrašant atitinkamai „2007“, „2008“, „2009“ arba „2010“. Tačiau taip neatsitiko. Priešingai, biudžeto punktai buvo identifikuoti kaip 2011 1701 491N 441 ir 2013 1703 491N 442. Tai reiškia, kad jie buvo priskirti paslaugai, kuri buvo atlikta ir už kurią buvo atsiskaityta tuo metiniu laikotarpiu, o ne kitu.
                           
                        
            
                  2.
               
               
                  Antrasis ieškinio pagrindas grindžiamas akivaizdžia vertinimo klaida ir 1997 m. gruodžio 15 d. Europos Parlamento ir Tarybos direktyvos 97/67/EB dėl Bendrijos pašto paslaugų vidaus rinkos plėtros bendrųjų taisyklių ir paslaugų kokybės gerinimo (OL L 15, 1997, p. 14; 2004 m. specialusis leidimas lietuvių k., 6 sk., 3 t., p. 71) 22 straipsnio pažeidimu.
                  
                              —
                           
                           
                              Ieškovė tvirtina, kad valstybė negalėjo kompensuoti administracinių pranešimų išlaidų nagrinėjamu laikotarpiu, nes ši valstybės kompensacija yra neteisėta ir nesuderinama pagalba, tačiau Komisija į tai vis dėlto neatsižvelgė ginčijamame sprendime. Iš tikrųjų Komisija taikė visiškai priešingą Comisión Nacional de los Mercados y de la Competencia (Nacionalinė rinkų ir konkurencijos komisija) taikytam kriterijų, įtraukusi administracinių pranešimų išlaidas į universaliųjų paslaugų įsipareigojimus ir todėl laikiusi, kad šias išlaidas galima tinkamai kompensuoti valstybės įnašais. Tačiau Komisija nepaisė savo pareigos gerbti procedūrines garantijas, kurių turi būti laikomasi taikant SESV 107 straipsnį, taip atmetusi Comisión Nacional de los Mercados y de la Competencia (Nacionalinė rinkų ir konkurencijos komisija), kaip pašto sektoriaus reguliavimo institucijos, poziciją.
                           
                        
            
                  3.
               
               
                  Trečiasis ieškinio pagrindas grindžiamas akivaizdžia vertinimo klaida ir SESV 107 straipsnio pažeidimu.
                  
                              —
                           
                           
                              Ieškovė teigia, kad Komisija savo sprendimuose apskaičiuodama pagalbą neturėjo neįtraukti atleidimo nuo nekilnojamojo turto ir apyvartos mokesčių sumų.